jkorsvik/nowiki_second_scrape_merged huggingface dataset:
Løgten

Løgten eller Løgten-Skødstrup ligger i Østjylland og er en stasjonsby med 6 334 innbyggere (2011), som ligger i Skødstrup Sogn som drabantby knapt 18 kilometer fra Aarhus sentrum. Løgten ligger i Aarhus kommune og tilhører Region Midtjylland.
Byens tette plassering ved skog, strand, storbyen Aarhus og infrastrukturen med motorvei (Djurslandmotorvejen på strekningen Skødstrup-Lisbjerg åpnet høsten 2008 og forventes avsluttet høsten 2010) samt nærbane med stasjon i både Løgten og Skødstrup, har medvirket til en kraftig utbygning av hundrevis av nye hus.
Skødstrup, som opprinnelig bebyggelsesmessig var adskilt fra Løgten, har en av Danmarks eldste kirker, Skødstrup kirke. I Løgten er det oppført et høyhus med 20 luksusboliger. Bygningen er oppført omkring en gammel silo, som har fått navnet Siloetten. Landsbyen Segalt ligger rett nord for byen og er bebyggelsesmessig, nesten vokst sammen med Løgten.


== Butikker ==
I Skødstrup ligger følgende:

SuperBrugsen
En pizzeria
En bar (Murphys)
Skødstrup Lægehus
En fysioterapeut
En bank (Nordea)
Skødstrup bibliotek
Skødstrup skole
Skødstrup kirkeI Løgten ligger:

SuperBest supermarked
Kiwi (dagligvarekjede) supermarked
Q8 servicestasjon
XL-Byg byggemarked
Expert elektronikkforhandler
En vinhandler
En bank (Danske Bank)
En optiker
Et apotek
Et fitnessenter
En baker
En blomsterhandler
Skødstrup skole
Odins Hest Vikingegruppe med unik vikingkunst
Superbrugsen


== Referanser ==


== Eksterne lenker ==
Aarhus.dk – om Løgten-Skødstrup
Siloetten i Løgten
Historier fra Skødstrup
Kvalvika (Peter I Øy)

Kvalvika er en bukt på nordøstsiden av det norske bilandet Peter I Øy i Antarktis. Den ligger på nordsiden av  Simonovbreen på den søndre delen av Mirnyjkysten.


== Kilder ==
Kvalvika (Peter I Øy) Stadnamn i norske polarområde, Norsk polarinstitutt
Michajlovodden

Michajlovodden er en liten odde på østsiden av det norske bilandet Peter I Øy i Antarktis. Odden markerer skillet mellom von Bellingshausenkysten i nord og Vostokkysten i sør. Innenfor Michajlovodden ligger Kiwibukta.


== Kilder ==
Michajlovodden Stadnamn i norske polarområde, Norsk polarinstitutt
Asimutodden

Asimutodden er en liten odde på østsiden av det norske bilandet Peter I Øy i Antarktis. Odden ligger 1,5 kilometer nord for Michajlovodden på den sørlige delen av von Bellingshausenkysten. 
Odden har fått sitt navn etter å ha blitt brukt som referansepunkt for asimutmålinger fra Michajlovodden.


== Kilder ==
Asimutodden (Peter I Øy) Stadnamn i norske polarområde, Norsk polarinstitutt
Absintsuger

Absintsuger (Craspedolepta malachitica) er en plantelus, et lite insekt med sugende munndeler. Den tilhører gruppen sugere (Psylloidea), i den større gruppen nebbmunner. 
Absintsuger har malurter som vertsplante. Brennevinet absint lages blant annet av ekte malurt, og dette er grunnen til det norske navnet absintsuger. Høsten 2011 ble absintsuger kåret til det morsomste norske artsnavn, etter at SABIMA (Samarbeidsrådet for biologisk mangfold) oppfordret til å sende inn forslag til Norges morsomste artsnavn.


== Utbredelse ==
I Norge finnes absintsugeren langs kysten av Vestfold. Den finnes vanligere sørover i Europa. Østover er den utbredt i Asia, nord for Himalaya, helt til Kina og Japan. Den finnes i Midtøsten og Nord-Afrika.


== Utseende ==
Absintsuger er langsmal, noen millimeter lang. Den er lys grønn på farge, mens vingene er gjennomskinnelige og lyse. Beina er forholdsvis kraftige.


== Levevis ==
Absintsuger lever av plantesaft den suger ut av vertsplanten, som er ekte malurt (Artemisia absinthium) og strandmalurt (A. maritima). Den kan finnes der vertsplantene vokser, gjerne på litt tørre steder, som veikanter, åkerkanter, skrotemark, i grus og sandtak.


== Referanser ==


== Eksterne lenker ==
(en) Absintsuger i Encyclopedia of Life 
(en) Absintsuger i Global Biodiversity Information Facility 
(no) Absintsuger hos Artsdatabanken 
(sv) Absintsuger hos Dyntaxa 
(en) Absintsuger hos Fauna Europaea 
Artsportalen – fakta
Absintsuger er Norges morsomste artsnavn!
Liste over Tasmanias guvernører

Guvernøren av Tasmania er monarken av Australias representant i delstaten Tasmania. Guvernøren utfører de samme oppgavene på delstatsnivå som Australias generalguvernør utfører på nasjonalt nivå. Guvernørens offisielle residens og kontor er Government House i Hobart.
Den første guvernøren var Henry Young (utnevnt i 1855).
Den første australskfødte guvernøren var Stanley Burbury (utnevnt i 1973).
Den nåværende guvernøren er Kate Warner.


=== Viseguvernører ===
Mellom 1804 og 1813 var Van Diemens land delt langs den 42. breddegrad og styrt uavhengig av hverandre.


==== Viseguvernører i sør ====


==== Viseguvernører i nord ====


==== Viseguvernører i Van Diemens land ====
Kolonien byttet navn til Tasmania i 1856.


=== Guvernører ===


== Se også ==
Guvernører av delstater i Australia


== Eksterne lenker ==
Offisielt nettsted for guvernøren av Tasmania
Skødstrup kirke

Skødstrup kirke er en kirke fra slutten av 1100-tallet som ligger i Skødstrup Sogn i Aarhus kommune, ca. 16 kilometer nord for Aarhus sentrum.


== Eksterne lenker ==
Skødstrup kirke
The Old Gum Tree

The Old Gum Tree er et historisk sted i Glenelg North, rett sør for Adelaide i Sør-Australia. 28. desember 1836 proklamerte den britiske guvernøren John Hindmarsh kolonien Sør-Australia ved treet. En minnemarkering er holdt vært år på Proclamation Day der den sittende guvernøren leser Hindmarshs opprinnelige proklamasjon.Det opprinnelige treet er forlengst død. De forråtnede restene av treet ble kapslet inn i betong i 1963.


== Referanser ==
Rolv Hellesylt

Rolv Hellesylt (født 26. september 1927 i Sunnylven) er en norsk jurist og høyesterettsdommer.
Hellesylt avla i 1956 juridisk embetseksamen ved Universitetet i Oslo og hadde deretter et studieopphold ved New York University i USA. Deretter var han fra 1958 dommerfullmektig før han i 1959 ble ansatt i Justisdepartementet. Han arbeidet i departementets lovavdeling og ble i 1969 ble han byråsjef. Fra 1976 til 1979 arbeidet Hellesylt som advokat ved kommuneadvokaten i Oslo. Hellesylt ble i 1979 utnevnt til dommer i Høyesterett. Han satt som dommer i Høyesterett til han 1. oktober 1997 fikk avskjed i nåde. Hellesylt var medlem i Reisebyrålovutvalget, Straffelovkommisjonen (1983–1992) og var fra 1993 til 1997 leder for styret i Statens pensjonskasse.Hellesylt ble i 1991 utnevnt til kommandør av St. Olavs Orden for embetsfortjeneste.


== Referanser ==
Montbard

Montbard er en kommune i departementet Côte-d'Or i regionen Bourgogne-Franche-Comté øst i Frankrike. Montbard er underprefektur i departementet.


== Befolkningsutvikling ==
Antall innbyggere i kommunen Montbard


== Referanser ==


== Eksterne lenker ==
Offisielt nettsted 
(en) Montbard – kategori av bilder, video eller lyd på Commons 
Kommunedata INSEE
Ignatius Olisemeka

Ignatius Olisemeka er en diplomat fra Nigeria. Han etterfulgte Tom Ikimi som utenriksminister i Nigeria ved årsskiftet 1998-1999. I 1999 ble han etterfulgt av Sule Lamido som var utenriksminister fra Nigeria frem til 2003.Fra 1976 til 1981 var han ambassadør til Spania med sideakkreditering til Vatikanstaten. Fra 1984 til 1987 var han ambassadør til USA og høykommisjonær til Canada. Fra 1993 til 1998 var han ambassadør til Israel. Han har også vært ambassadør til Lesotho og Kenya.


== Referanser ==
Hvidovre Hospital

Hvidovre Hospital er et sykehus i Region Hovedstaden i Danmark. Det ligger i den østlige del av Hvidovre, tett ved Holbækmotorvejen og Avedøre Havnevej. Sykehuset er bygget i årene 1968-1979 og ble offisielt innviet 26. mars 1976. Arkitekturen utmerker seg fordi det er bygget lavt – de fire hovedbygningene er kun i tre etasjer, men bygningene brer seg til gjengjeld over 300 000 m².
Hvidovre Hospital er et av Danmarks største sykehus med over 40 000 pasienter innlagt hvert år. Det har 35 avdelinger, blant annet Danmarks største fødeavdeling med over 5 500 fødsler i året.
En avdeling av sykehusapoteket, Region Hovedstadens Apotek, er beliggende på Hvidovre Hospital. Sykehusapoteket leverer blant annet medisin og farmasøytiske tjenester til Hvidovre Hospital.


== Eksterne lenker ==
Offisielt nettsted for Hvidovre Hospital (dansk)
MS «Akershus»

MS «Akershus» er et lasteskip bygget ved Rosenberg Mekaniske Verksted A/S som byggenummer 186. Det ble levert til Det Stavangerske Dampskibsselskap i august 1964. Solgt til Indherreds Aktie-Dampskibsselskab i Steinkjær, men kjøp tilbake noen år senere. Solgt videre til Midtøsten, der hun ble rappotert som forlist.


== Historie ==
1964: august: Levert til Det Stavangerske Dampskibsselskap, Stavanger som «Akershus»
1975: juni: Solgt til Indherreds Aktie-Dampskibsselskab, Steinkjær. Omdøpt «Innherred»
1980: januar: Kjøpt tilbake av Det Stavangerske Dampskibsselskap, Stavanger
1989: juli: Solgt til Abdul Raouf Kaddoura, Latakia, Syria (William Hansen Management A/S, Bergen), Bergen-NIS. Omdøpt «Abdo»
1989: september: Solgt til Bin Mahfooz Shipping Agencies,  Jidda, Saudi-Arabia
1991: Solgt til Omar Riehan Abdullah Establishment, Jidda, Saudi-Arabia
2000: Solgt til ukjent eier, São Tomé. Omdøpt «Jameel»
2007: 05. november: Solgt til Mahari Dirar Beyne & Tsegai Guesh Asf, Panama. Omdøpt «Absosa 1»
Forliste etter brann i dårlig vær i Den persiske gulf nær Bushehr, Iran. Mannskap på 14 reddet.
2007: 03. desember: Rapportert strøket


== Kilder ==
Akershus www.sjohistorie.no
Flåtelister www.skipet.no


== Bilder ==
«Abdo» www.shipspotting.com


== Eksterne lenker ==
(en) MS Akershus – Den internasjonale sjøfartsorganisasjonen
Bispebjerg Hospital

Bispebjerg Hospital (ofte forkortet BBH) ligger i bydelen Bispebjerg i København og hører under Region Hovedstaden. Hospitalet ble bygget i 1913 og er i dag arbeidsplass for 3 000 medarbeidere.
Hospitalet er områdehospital for planleggingsområdet Byen som omfatter Frederiksberg og størstedelen av Københavns Kommune med i alt om lag 400 000 borgere. Dessuten inngår det i samarbeidet Københavns Universitetshospital.


== Sykehusapotek ==
En avdeling av sykehusapoteket Region Hovedstadens Apotek er beliggende på Bispebjerg Hospital. Hospitalsapotekets personale leverer blant annet medisin og andre farmasøytiske tjenester til Bispebjerg Hospital.


== Forskning ==
Forskningsmiljøene på Bispebjerg Hospital omfatter flere faggrupper, som forsker i mange spesialområder. Både fra hvordan man kan behandle og forebygge sykdommer ved å utnytte idrettsfolks tilpassningsevne, til hvordan man kan forhindre hudkreft, fremkalt av sollyset.


== Spesialiserte funksjoner ==
Hospitalet ivaretar mere spesialiserte funksjoner som for eksempel utredning av pasienter med lungekreft for i alt om lag 860 000 borgere innenfor planleggingsområdene Syd og Byen. Innenfor hjertebehandling utfører hospitalet KAG undersøkelser og pacemaker implantater i samarbeide med Rigshospitalet.
Dessuten finnes en stor hudavdeling på hospitalet, der har en større forskningsavdeling. Tilhørende denne finnes en patologiavdeling med særlig fokus på dermatopatologi.


== Akkreditering av Bispebjerg Hospital ==
Siden 2002 er hospitalet akkreditert av den amerikanske organisasjon Joint Commission, der har til formål å forbedre sikkerheten og kvaliteten ved hospitalers pleie og behandling internasjonalt. Den siste akkreditering fant sted i april 2008, hvor hospitalet ble innstillet til akkreditering.


== Referanser ==


== Eksterne lenker ==
Offisielt nettsted for Bispebjerg Hospital (dansk)
Frederiksberg Hospital

Frederiksberg Hospital er et sykehus på Frederiksberg i Danmark, administrativt underlagt Region Hovedstaden. 
Hospitalet har adresse Nordre Fasanvej 57 og er omkranset av Nyelandsvej, Stockflethsvej, Tesdorpsvej, Godthåbsvej og Nordre Fasanvej. Opprinnelig lå hospitalet som Frederiksberg Sogns Sygehus (1863) ved Howitzvej (derav det stadig eksisterende navn Hospitalsvej mellom Howitzvej, da Lampevej, og Smallegade). I 1903 ble sykehuset flyttet til områdene ved Fasanvej.
Hospitalets eldste bygninger er dog Københavns Amtssygehus på Nyelandsvej fra 1891-1894 etter tegninger av Philip Smidth. Amtssygehuset ble administrativt overflyttet til hospitalet i 1939. Selve Frederiksberg Hospital er fra 1900-1903 av Christian L. Thuren, justitsråd Henry Meyer, Gunnar Laage og Emanuel Ohland. Laage fortsatte alene utvidelsen av hospitalet i årene 1907-1909 og tegnet portbygningen i 1915.
Region Hovedstaden har besluttet at Frederiksberg Hospital og Bispebjerg Hospital skal fusjonere i et nybygget hospital på Bispebjergs matrikel senest i 2020.


== Avdelinger ==
Parker Instituttet er en reumatologisk forskningsenhet med tilknytning til Reumatologisk Afdeling på Frederiksberg Hospital. Forskningen ved Parker Instituttet fokuserer på de mest almindelige lidelser i bevegelsesapparatet innenfor  slitasjegikt, leddgikt og fibromyalgi (kroniske smerter i sener og knokler). 
Instituttet ble opprettet i 1999 med økonomisk støtte fra The Oak Foundation, Helsefonden og Hovedstadens Sygehusfællesskab. Instituttet finansieres av fond.


== Referanser ==


== Eksterne lenker ==
Frederiksberg Hospitals nettsted (dansk)
Lystrup (Århus kommune)

Lystrup ligger i Østjylland og er en drabantby til Aarhus med 10 363 innbyggere (2011), som ligger i Lystrup Sogn. Byen er stasjonsby og ligger i Aarhus kommune, som tilhører Region Midtjylland. Foruten Aarhus er byen det største byområde i Aarhus kommune.
Lystrups navn har sin opprinnelse fra en lokal høvding med navnet Lyr som bodde i området rundt 1200-tallet. Lyr var inkarnert åsedyrker og nektet å erkjenne seg kristendommen. Lyrs gravhaug ligger den dag i dag nær den nåværende Lystrup kirke, som ble bygget i 1989. 
Området gikk i mange år under betegnelsen Lyrstrup og siden fikk den sitt nåværende navn Lystrup. I dag har byen utviklet seg, og sammen med bydelen Elsted og den lille byen Elev, utgjør Lystrup i dag et større lokalsamfunn 10 kilometer fra det sentrale Aarhus.


== Referanser ==
Lystrup kirke

Lystrup kirke er en moderne kirke som ligger i Lystrup i Aarhus kommune. Den ble ferdigstilt i 1989.
Kirken er tegnet av Anders Bové Christensen og Kaj Mikkelsen fra arkitektgruppen Regnbuen etter at de hadde vunnet en arkitektkonkurranse i 1984.Innvendig er kirken lys og enkel og farvesetningen er foretatt av kunstneren Hans Berg som også har utformet altertavlen. Altertavlen er et enkelt relieff av kobber hengt på veggen. Kirken har også et alterbord laget av naturskifer fra Gudbrandsdalen.Ole Hempel har utført døpefonten og prekestolen, begge av granitt.Lystrup kirke har et Frobeniusorgel med 21 stemmer.

		


== Referanser ==
Samiske veivisere

Samiske veivisere (nordsamisk: Sámi ofelaččat) er fire ungdommer som er engasjert for å reise rundt i Norge for å informere ungdommer om samisk kultur og samiske forhold. De oppsøker spesielt videregående skoler, men også andre aktuelle steder der ungdom samles. På de enkelte lærestedene gjennomføres en standardplan, eller det brukes et skreddersydd opplegg som er tilpasset skolen og elevene. Samiske veivisere er gratis å bestille.
De samiske veiviserne får opplæring ved Samisk høgskole i Kautokeino, som også står faglig ansvarlig for gjennomføring og drift av Samiske veivisere. Ordningen er finansiert over budsjettet til Kommunal- og moderniseringsdepartementet.


== Referanser ==


== Eksterne lenker ==
(se) Offisielt nettsted 
(sma) Offisielt nettsted 
(smj) Offisielt nettsted 
(no) Offisielt nettsted 
(en) Offisielt nettsted 
(en) Sami pathfinders – kategori av bilder, video eller lyd på Commons 
Ságat: Stor uvitenhet om samene
Nils Landmark

Nils L. Landmark (født 11. mars 1775 i Kristiania, død 29. oktober 1859 i Fjaler) var en norsk sorenskriver, proprietær og politiker.
Han var sønn av kunstvever Nils Svensson fra Värmland, som tok navnet Landmark og innvandret til Norge i ung alder, og dennes norske hustru Karen Andersdatter Killerud. Faren døde i 1782, og moren hadde ikke råd til å forsørge deres seks barn. Nils ble satt bort til en velstående slektning eller svoger av moren, bakermester Schiøberg. I 16-årsalderen flyttet han inn hos sorenskriver Johan Daniel Stub i Nordfjord, som hans eldre bror Andreas Landmark var fullmektig for. Stub skal ha betalt for Nils Landmarks opphold ved Københavns Universitet, hvor han tok juridisk eksamen i 1797. Deretter ble han fullmektig hos Stub, som var gammel og syk, og i 1799 ble Landmark bemyndiget til å styre embedsforretningene. Han bestyrte også i et par år Sunnfjord sorenskriverembede.Stub døde i 1802, og i 1804 flyttet Landmark fra Nordfjord til Sunnfjord, hvor han ble fullmektig for den nye sorenskriver Ludvig Rennord. Landmark ble konstituert som sorenskriver etter Rennords død i 1806, og i 1808 ble han endelig utnevnt til sorenskriver. Han satt i embedet til utgangen av 1852. Han var jordbruksinteressert og kjøpte storgården Tysse i Holmedal, som ble drevet som et mønsterbruk for moderne jord- og hagebruk.Landmark var innvalgt på Stortinget fra Nordre Bergenhus amt 1821–1823, samtidig som broren, og var sekretær i Stortinget og visesekretær i Odelstinget i 1821. Nils Landmark var medlem av hele 15 komiteer, hvorav formann i to og sekretær i fem.Nils Landmark ble utnevnt til ridder av Nordstjerneordenen i 1821. I 1851 ble han også utnevnt til ridder av St. Olavs Orden «for embedsvirksomhet og for nidkjærhet ved utførelsen av offentlige verv».Han var farfar til sogneprest Jonas Rein Landmark og oldefar til filosof Johan Daniel Landmark og forfatteren Julli Wiborg.


== Referanser ==


== Eksterne lenker ==
(no) Nils Landmark hos Norsk senter for forskningsdata
Ossi Blomqvist

Ossian Olavi «Ossi» Blomqvist (født 12. mai 1908 død 3. oktober 1955) er en tidligere finsk skøyteløper som deltok i OL 1928, OL 1932 og OL 1936.
I 1928 ble han nummer ti på 5000 meter og han deltok også på den avbrutte 10 000 meteren.
Fire år senere deltok han på 1500 meter løpet, 5000 meter konkurransen og 10 000 meter løpet, men ble utslått i heatene i alle tre øvelsene.
I OL i 1936 kom han på en femteplass i 10 000 meter konkurransen, sjetteplass på 5000 meter løpet, niendeplass på 1500 meter og på en nittendeplass på 500 meter.
Blomqvist var president i det finske skøyteforbundet (Suomen Luisteluliitto) i 1953–1955.


== Se også ==
Liste over flaggbærere for Finland under OL


== Referanser ==


== Eksterne lenker ==
(en) Ossi Blomqvist – Olympedia 
(en) Ossi Blomqvist – Sports-Reference (OL-resultater – arkivert) 
(en) Ossi Blomqvist – Speedskatingbase.eu 
(en) Ossi Blomqvist – SpeedSkatingNews.info 
(en) Ossi Blomqvist – SpeedSkatingStats.com
Ragadiina

Ragadiina er en gruppe av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==

Små til middelsstore, brunlige sommerfugler. Ragadia-artene er påfallende stripete, med alternerende, omtrent jevnbrede lyse og mørke tverrstriper på vingene.


== Levevis ==
Artene i slekten Acrophtalmia er uvanlige da de ikke går på enfrøbladete planter som de fleste ringvinger, men derimot på karsporeplanter i dvergjamnefamilien (Selaginellaceae).


== Utbredelse ==
Gruppen er utbredt fra Bhutan i vest til Molukkene i øst, med størst artsmangfold på Filippinene.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Ragadiina
Slekten Acrophtalmia Felder & Felder, 1861 – 8 arter, Filippinene til Molukkene
Acropolis thalia (Leech, 1891) – Kina
Slekten Ragadia Westwood, 1851 – 7 arter, Bhutan til Filippinene


== Kilder ==
Carter, D. (1994) Sommerfugler fra hele verden. Teknologisk Forlag. ISBN 82-512-0438-0
Lewis, H.L. (1974) Fjärilar från hela världen. Forum, Stockholm. ISBN 91-37-10100-5


== Eksterne lenker ==
(en) Kategori:Ragadiini – bilder, video eller lyd på Wikimedia Commons 
Ragadiini – detaljert informasjon på Wikispecies 
Ragadiina på Tree of life
Hvedholm

Hvedholm er et gods som befinner seg ca. 2 km vest for Faaborg på Fyn i Danmark. 


== Historie ==

Hvedholm kjennes fra ca. 1450 som Huedeholm, eller holmen hvor det dyrkes hvete. Slottet stammer fra 1580-årene, hvor Erik Bille bygget en trefløyet borg med tre tårn omgitt av voldgraver. På 1600-tallet eide Jørgen Steensen Brahe godset, og ladebygningene stammer fra hans tid. I bygningene inngår sten fra Jørgens farbror, Tycho Brahes astronomiske observatorier på Hven. I 1683 brente deler av gården ned. 
I 1751 opprettet Preben Brahe lensgrevskapet Brahesminde, hvor Hvedholm ble hovedsete. Preben Bille Brahe Selby ble den siste lensgreve som bodde på¨slottet, og han ga bygningene deres nåværende utseende ved ombygninger i 1880.Siden ble slottet frem til 1993 brukt som pleiehjem, og fungerer i dag som slottshotel med restaurant, vinkjeller og værelser med himmelsenger. Det ble fredet i 1994.


== Referanser ==


== Eksterne lenker ==
(en) Hvedholm Slot – kategori av bilder, video eller lyd på Commons
Greve (slekt)

Greve er en norsk slekt. Slekten kom fra Holland til Bergen i hansatiden. Det er et spørsmål om slektsnavnet kommer fra et stedsnavn eller noe annet, så som adelstittelen greve som imidlertid på tysk heter Graf og nederlandsk Graaf.Slektens eldste kjente medlem i Norge, Rollef Greve, kom fra Holland til Bergen før 1623. Hans sønn Jan Rollefsen Greve (1620–1670) var blant annet far til Arent Jansen Greve (1670–1708), og hans sønn Jan Arentsen Greve (1705–73) var gullsmedmester. Han var far til Arent Jansen Greve d.y. (1733–1808), Georg Jansen Greve (1735–1804) og Jan Jansen Greve (1738–1809), alle gullsmeder. Den eldste av disse tre var far til proprietær på Åstveit Jan Arentsen Greve d.y. (1775–1840).
Det finnes i underkant av 300 personer i Norge med etternavnet Greve, men ikke alle av disse er medlemmer i slekten Greve. 


== Slektsvåpen ==
Slektens gamle våpenskjold har et skjold med en stående eller løpende mynde, og som hjelmtegn en oppvoksende griff.  Slektsvåpenet er kjent først fra seglet til innvandrerens sønn Henrich Greve (død 1707), og det er senere brukt i slekten.
Slektsvåpenet til Greve er med i bøkene

Hans Cappelen: «Norske slektsvåpen», (2. opplag) Oslo 1976
Herman Leopoldus Løvenskiold: «Heraldisk nøkkel», Oslo 1978


== Kjente medlemmer av slekten Greve ==
Einar Greve (1866–1948), skolemann og politiker
Signe Greve Dal (1867-1944), lærer og forfatter
Ulrikke Eleonore Sigwardt Greve (1868–1951), brukskunstner
Adolf Bredo Stabell Greve (1871–1931), arkitekt
Georg Greve (1884–1973), arkitekt
Gottfried Hoffmann Greve (1897–1987), direktør
Anita Greve (1903–1972), malerinne
Knut Greve (1904–1953), kunsthistoriker
Jan Greve (1907–1996), psykiater
Tim Greve (1926–1986), sjefredaktør i VG
Egil Gade Greve (1930–), tidligere direktør i Bergen Bank
Jan Einar Greve (1933–2022), høyesterettsadvokat
Bredo Greve (1939–), filmregissør
Ulrikke Greve (skuespiller) (1940–)
Hanne Sophie Greve (1952–), jurist og lagdommer
Gottfried Greve (1958-), barnelege og professor
Einar Jørgen Greve  (1960–), advokat og investor
Gunnar Greve Pettersen (1982–), artistmanager, produsent og låtskriver

		
		
		
		
		
		
		
		
		
		
		
		


== Litteratur ==
Ingstad, Olav (1943). Slekten Greve. Bergen. 


== Referanser ==
Virudhunagar (distrikt)

Virudhunagar (tamilsk: விருதுநகர் மாவட்டம்) er et distrikt i den indiske delstaten Tamil Nadu. Distriktets hovedstad er Virudhunagar.


== Demografi ==
Ved folketellingen i 2011 var det 1 943 309 innbyggere i distriktet, mot 1 751 301 i 2001. Den urbane befolkningen utgjør 50,42 % av befolkningen.
Barn i alderen 0 til 6 år utgjorde 9,43 % i 2011 mot 11,94 % i 2001. Antallet jenter i den alderen per tusen gutter er 962 i 2011 mot 958 i 2001.


== Byer ==


== Referanser ==


== Eksterne lenker ==
Offisielt nettsted 
(en) Virudhunagar district – kategori av bilder, video eller lyd på Commons